ΓΡΑΠΤΗ ΕΡΩΤΗΣΗ E-2287/01

υποβολή: Alexander de Roo (Verts/ALE), Miquel Mayol i Raynal (Verts/ALE),Mara Sornosa Martnez (PSE) και Laura Gonzlez lvarez (GUE/NGL)προς την Επιτροπή

(31 Ιουλίου 2001)

Θέμα: Κοινοτική χρηματοδότηση για την επέκταση του φράγματος της Γιέσα

Η Ευρωπαϊκή Επιτροπή, εις απάντησιν στην ερώτηση Ε-0004/01(1) της 15ης Μαρτίου 2001 σχετικά με την κοινοτική χρηματοδότηση για την επέκταση του φράγματος της Γιέσα, ανέφερε τα εξής: Η Επιτροπή πρότεινε τον Ιανουάριο 2001 την έκδοση μιας απόφασης αναφορικά με τη συγχρηματοδότηση, από το Ταμείο Συνοχής, ενός έργου εφοδιασμού σε νερό της πόλης της Σαραγόσας και 22 κωμοπόλεων ευρισκομένων στο πέρασμα του Έβρου, συνολικού ποσού 70 901 365. Οι εργασίες αφορούν την εγκατάσταση αγωγών από το φράγμα της La Loteta στη Σαραγόσα και σε άλλες κωμοπόλεις, αλλά δεν περιλαμβάνεται η μεταφορά του νερού από τα Πυρηναία όπως προβλέπεται στο αρχικό έργο. Το εν λόγω έργο δεν περιελάμβανε ποτέ τη χρηματοδότηση της επέκτασης τωνδατοδεξαμενών της Γιέσα, ούτε και είχε με αυτό καμιά άμεση σχέση

Δεδομένου ότι η επέκταση του φράγματος της Γιέσα από 491 Hm3 σε 1521 Hm3 έχει προγραμματισθεί, καθώς φαίνεται, προκειμένου να μεταφέρεται νερό από τα Πυρηναία σε άλλες περιοχές, σκοπεύει η Επιτροπή να διατηρήσει τα αυτά κριτήρια που εφήρμοσε κατά τη χρηματοδότηση του προγράμματοςδροδότησης της Σαραγόσας και, κατά συνέπεια, να μην χρηματοδοτήσει τα έργα για την επέκταση του φράγματος της Γιέσα·

Και ακόμη, οι ισπανικές αρχές δεν περιλαμβάνουν πλέον μεταξύ των ζωνών που χρήζουν ειδικής προστασίας τις περιοχές που πρόκειται να πλημμυρίσουν για την επέκταση του εν λόγω φράγματος στο πλαίσιο του Εθνικού Υδρολογικού Σχέδιου, ή μετέρχονται την τεχνική της διαίρεσης της από οικολογική άποψη σημαντικής περιοχής σε δύο τμήματα, κατανέμοντας βάσει των διάφορων τρόπων προστασίας μόνον ένα τμήμα της εν λόγω περιοχής, ήτοι αυτό που δεν θίγεται από την επέκταση του φράγματος.

Στην περίπτωση τηςλοποποίησης της προβλεπόμενης επέκτασης του φράγματος της Γιέσα, οι ισπανικές αρχές δεν έχουν πράγματι αναγνωρίσει την οικολογική σπουδαιότητα του συνόλου της περιοχής Φοθ ντε Σιγκουές ως ζώνης ειδικής προστασίας για τα πτηνά, εξαιρώντας το τμήμα που πρόκειται να πλημμυρίσει για την επέκταση του φράγματος.

Προβλέπει η Επιτροπή να επέμβει αυτεπαγγέλτως για την αποφυγή της σαφούς παραβίασης των περιβαλλοντικών οδηγιών και προγραμμάτων που προωθούνται στο πλαίσιο ολόκληρης της Ευρωπαϊκής Ένωσης·

(1) ΕΕ C 235 E της 21.8.2001, σελ. 84.

Απάντηση του κ. Barnier εξ ονόματος της Επιτροπής

(23 Οκτωβρίου 2001)

Όπως αναφέρεται στην απάντηση σχετικά με τη γραπτή ερώτηση E-0004/01(1), η επέκταση τωνδατοδεξαμενών της Yesa δεν έχει αποτελέσει αντικείμενο αίτησης συγχρηματοδότησης των ισπανικών αρχών από τα Διαρθρωτικά Ταμεία ή από το Ταμείο Συνοχής. Για το λόγο αυτό η Επιτροπή δεν είναι σε θέση να σχολιάσει τη δυνατότητα μιας μελλοντικής αίτησης για συγχρηματοδότηση επειδή, σύμφωνα με την αρχή της επικουρικότητας, η επιλογή των έργων αποτελεί αρμοδιότητα των κρατών μελών.

Όσον αφορά τον καθορισμό ζωνών ειδικής προστασίας για τα πουλιά, η Επιτροπή κίνησε βάσει του άρθρου 226 (πρώην 169) της συνθήκης ΕΚ μία διαδικασία παράβασης εναντίον της Ισπανίας η οποία καλύπτει τόσο την ανεπαρκή κατάταξη σε ζώνες ειδικής προστασίας των πλέον κατάλληλων από την άποψη αριθμού και έκτασης περιοχών κατά την έννοια του άρθρου 4 της οδηγίας 79/409/ΕΟΚ του Συμβουλίου της 2ας Απριλίου 1979 που αφορά τη διατήρηση των άγριων πτηνών(2), όσο και τη μερική κατάταξη σε ζώνες ειδικής προστασίας των σημαντικών για τα πτηνά ζωνών οι οποίες περιλαμβάνονται στον κατάλογο των σημαντικών για τη διατήρηση των πτηνών της Ευρώπης ζωνών.

Στο πλαίσιο αυτής της διαδικασίας παράβασης η οποία καταχωρήθηκε με αριθμό πρωτοκόλλου 99/2212 στις αρχές του έτους 2001 κοινοποιήθηκε στην Ισπανία μία αιτιολογημένη γνώμη. Οι ισπανικές αρχές ενημέρωσαν πρόσφατα την Επιτροπή θα έπαιρναν μέτρα ώστε να αυξηθούν από 11 σε 50 οι ζώνες ειδικής προστασίας

για την αυτόνομη περιφέρεια της Aragn, επειδή αυτές οι νέες ζώνες προστασίας βρίσκονται στις περισσότερες περιπτώσεις σε σημαντικές για τα πτηνά ζώνες. Επισημαίνεται ότι αυτές οι νέες προτάσεις θα έχουν ως συνέπεια να αυξηθούν κατά 603 790 εκτάρια τα εδάφη που έχουν χαρακτηριστεί ως ζώνες ειδικής προστασίας της αυτόνομης περιφέρειας της Aragn, στην οποία περιλαμβάνεται εν μέρει και η Foz de Siges.

(1) ΕΕ C 235 E της 21.8.2001.

(2) ΕΕ L 103 της 25.4.1979.